
Lingua scots 


Na Galipedia, a Wikipedia en galego. 


A lingua scots (en scots: Scots leid ou Scots ) á unha 
lingua xermánica historicamente falada nas Terras Baixas 
escocesas ( Lowlands ) e en partes do Ulster. É ás veces 
chamado lallans (termo procedente de Lowlands ) para 
diferencialo do gaélico escocés, lingua de orixe céltica 
falada principalmente nas Terras Altas {Highlands) 
occidentais e nas Hébridas. 

Esta lingua ten a súa orixe en dialectos do inglés medio de 
Northumbria. Posúe preto dun millón e medio de falantes, 
e é unha lingua común na rúa, pero que carece de 
calquera apoio oficial: nin se aprende nas escolas nin 
aparece na rotulación das cidades nin apenas en libros. O 
escritor máis famoso en scots é Robert Burns, que 
empregou esta lingua tanto coma o inglés nos seus 
poemas. 

Nomenclatura 


Scots 

Scofs 

Outros Lallans 
nomes: 


Falado en: Escocia 

Irlanda do Norte 
■ | República de Irlanda 

Rexións: Europa occidental 

Total 200.000 (Ethnologue) 

de falantes: 1 500 000 (GROS)W 

Posición: 217 

Familia: Indoeuropea 

Xermánico 
Xermano occidental 
Anglo-frisoa 

Scots 


Escrita: Alfabeto latino 

Estatuto oficial 


Lingua Non é oficial 

oficial de: Escocia: lingua tradicional 

Regulado Ninguén 

por: 

Códigos de lingua 


Os falantes nativos ás veces refírense á lingua como braid 
Scots^^ ou usan o dos diferentes dialectos como Doric, 
Teri ou o Buchan Claik. O termo Lallans, unha variante 
do scots moderno lawlands, é tamén utilizado. O scots en 
Irlanda é coñecido en círculos oficiais como "scots do 
Ulster" ou "Ullans", un recente neoloxismo que combina 
"Ulster" e "Lallans". 


ISO 639-1: -- 

ISO 639-2: sco 

ISO 639-3: sco (http://www.sil.org/iso63 
9-3/documentation.asp?id=sco) 


Etimoloxía 


























O nome vernáculo da lingua, Scots, é unha contracción de 
Scottis, scots antigo,^] e da forma meridional do inglés 
antigo tardío Scottisc (en inglés moderno: Scottish ), que 
substituíu á temperán forma i-mutada Scyttisc. Antes do 
século XV a fala inglesa en Escocia era coñecida como 
"English" (escrita Ynglis ou Inglis daquelas), así o termo 
"Scottish" (escrito Scottis ) referíase ao gaélico. 

A comezos do século o inglés de escocia 

converteuse nunha lingua sensiblemente distinta, aínda 
que carecendo dun nome que a distinguise claramente do 
inglés do sur da Bretaña. Dende o ano 1495 o verba 
Scottis foi gañando uso gradualmente para referirse á 
lingua das Terras Baixas escocesas e Erse, irlandés, para o 
gaélico. Por exemplo, antes da fin do século XV William 
Dunbar usaba Erse para referirse ao gaélico e a comezos 
do século XVI Gavin Douglas usou o nome Scottis como 
nome para a lingua xermánica. Hoxe a lingua celta de 
Escocia é chamada habitualmente gaélico escocés. 



Dialectos 


Recoñécese que o scots ten habitualmente cinco dialectos: 

■ Scots setentrional, falado ao norte de Dundee e dividido á súa vez nunha franxa máis 
setentrional (ao redor da vila de Cait hness) , nunha fita central e maioritaria (chamado dialecto 
dórico) e nunha máis meridional. O dialecto dórico ten á súa vez algúns dialectos recoñecidos 
e peculiares na vila de Cromarty: a fala dos mariñeiros de Cromarty, a fala dos labregos de 
Cromarty e a fala dos vilegos de Cromarty. 

■ Scots central , falado entre as cidades de Perth (ao norte) e Glasgow e Edimburgo (ao sur), e 
que se adoita dividir en nororiental, sudoriental, occidental e sudoccidental. 

■ Scots meridional ou fala das Estremas, usada nas Estremas de Escocia. 

■ Scots insular, falado nas Órcadas e nas Shetland. 

■ Scots do Ulster, falado por emigrantes escoceses ao norte de Irlanda e no condado de 
Donegal, e emparentado directamente co scots central. 


Notas 


1. A aparente enorme variación no cómputo de falantes débese a que algunhas estatísticas 
contabilizan só os falantes maternos, mentres que outras contan a xente que son capaces de 
entender mesmo parcialmente 

2. "SND:Scots". Arquivado dende o orixinal o 14 de setembro de 2011. Consultado o 24 de 
febreiro de 2011. 

3. "SND: Scots". Arquivado dende o orixinal o 26 de maio de 2011. Consultado o 24 de febreiro 
de 2011. 

4. Companion to the Oxford English Dictionary, Tom McArthur, Oxford University Press, 1994 

5. The Stewart Kingdom of Scotland 1371 -1603, Caroline Bingham, 1974 

Véxase tamán 







































Este artigo sobre lingüística é, polo de agora, só un 
bosquexo. Traballa nel (https://gl.wikipedia.Org/w/index.ph 
& p?title=Lingua_scots&action=edit) para axudar a contribuír 
a que a Galipedia mellore e medre. 

Existen igualmente outros artigos relacionados con este tema nos 
que tamén podes contribuír. 

